Vita:Jagelló Izabella magyar királyné

message: Szülőhelye az angol Wiki szerint Krakkó! Mi az igazság? -- Adam78 üzenet 2005. október 1., 20:33 (CEST)
Ilyenkor el kell olvasni a megadott irodalmakat, és kiderül, ezért kell mindent forrásokkal, megfelelő irodalommal alátámasztani:"IZABELLA Kazimira, «a várva-várt» lengyel királyi herczegleány született «szerencsés előjelek közt» 1519 január 18-ikán, éjfél utáni négy órakor Krakóban, a Wawelen álló ódon királyi palotában, keddi napon.[18] 18. Egykorú följegyzés atyja imakönyvében. Közölte gróf Przezdziecki Sándor: Jagiellonki Polskie w XVI. wieku, I. k. (Krakó, 1868.) 279. l" (Veress Endre 1901: Izabell királyné 1519-1559), bár az Életrajzi Lexikonban Varsó van, de egy életrajzi mű mégis hitelesebbnek fogható föl, ráadásul akkor még Krakkó volt a királyi székhely.Peadar vita 2009. február 28., 20:18 (CET)
A felső kép nem lehet korabeli, már ránézésre sem. Jó lenne feltüntetni, mikor készült. – Alensha sms 2009. február 28., 18:50 (CET)
Egyik kép sem "hiteles", és alig van olyan, főleg a középkori személyeknél itt a wikin, amelyik hiteles portré lenne, mégha készült is róla ilyen. A lengyel uralkodóportrék közül pedig egyik se ilyen, XIX. századi színészportrék:), az ilyeneket nem is szeretem, akkor inkább ne legyen semmi, de másoknak más a véleményük.Peadar vita 2009. február 28., 20:18 (CET)
Szerintem szép... Feltüntettem, hogy nem korabeli, legalább ennyit oda kellett írni. – Alensha sms 2009. február 28., 21:36 (CET)
Szépnek, lehet, hogy szép, de a színésznő volt szép, akit lefestettek. Viszont az embert az érdekelné, milyen volt valójában, akár szép volt, akár csúnya. A Ruttkai Éva megformálta Izabella is szép volt az Egri csillagokban, csakhogy kicsit idősebb Izabellát alakított a 41 évesen, Izabella meg 1541-ben volt 22 éves. Ruttkai nagy jól játszott, és nagyon szép jó színész, de sokkal érettebb nőt játszott, mint Izabella akkor volt. Ettől függetlenül vagy épp ezért ő volt a(z egyik legjobb) magyar színésznő, és az egyik legjobb magyar történelmi film.Peadar vita 2009. február 28., 21:44 (CET)

message: Aki betesz képet, annak kéne megjelölni, hogy ki festette, és mikor, és egyértelmű lenne, hogy nem korabeli, hiszen nem a Reformkorban élt:), pedig a ruhája alapján úgy tűnik.Peadar vita 2009. február 28., 21:50 (CET)
Kerestem, de nem találtam sehol :( – Alensha sms 2009. február 28., 21:54 (CET)
Ha nem te tetted be, nem rád vonatkozott! Akinek nem inge, ne vegye magára. Főleg a reformkorit:)Peadar vita 2009. február 28., 21:55 (CET)
Nem festmény, hanem litográfia, és Barabás Miklós munkája. Data DestroyerMi fáj, gyere mesélj... 2009. február 28., 21:57 (CET)
LOL, semmilyen Izabella ingét nem veszem magamra (igaz, az egy másik Izabella volt, aki nem fürdött, amíg a férje haza nem tért a nemtommilyen háborúból... :D) DD, köszi :) – Alensha sms 2009. február 28., 22:00 (CET)
thread_title: Kép

message: Mi az igazság a házasság időpontját illetően? Az egyik, Veress Endre-féle forrás igen részletesen taglalja Izabella életét, és ott az olvasható, hogy az esküvő Székesfehérváron 1539. március 2-án került megrendezésre, és a koronázásra is ugyanezen a napon került sor, mégpedig Várdai Pál esztergomi érsek celebrálásával. Ennek ellenére a szócikkben a koronázás dátumaként február 16. vagy február 22. szerepel, és az esküvő időpontját ezen időpontoknál korábbra teszi. Enyhén bonyolult a szituáció, nem igazán látom át, hogy most akkor mi az igazság. De nem adom fel, keresgélek tovább a forrásokban, esetleg más forrásokban is. Aki rendelkezik valamilyen hasznos infóval, vagy egyszerűen csak segítene, örömmel fogadom! És a vélemények is érdekelnének, ti hogy látjátok ezt a dolgot. Üdv: --Saint Moritz vita 2011. július 3., 15:57 (CEST)
Ismét én vagyok. Azt hiszem, sikerült felgöngyölítenem a rejtélyt, a legtöbb forrás a koronázás időpontját valóban 1539. március 2-ára teszi, a koronázó személy pedig nem ismeretlen, hanem az idős Várdai Pál esztergomi érsek. A lánykérésre még 1539 januárjában került sor, és a Veress Endre-forrás szerint is január 29-én került sor a képviselők útján tartott esküvőre Krakkóban (Izabella jelen volt, Jánost követei helyettesítették). Már csak a Fehérváron tartott tényleges házasságkötés időpontja kérdéses. Egyes források február 23-át írnak, míg a többség, más források (így a Veress Endre-forrás is) a házasságkötés idejét a koronázással egy napra, március 2-ára teszik. Ennyire sikerült jutnom rövid idő alatt. Aki pontosabb infókat tud az ügyben, kérem ossza meg velem! --Saint Moritz vita 2011. július 3., 16:42 (CEST)
thread_title:  Házasság időpontja